section_heading: Privremeni prekid, ponovno okupljanje i naknadni rad (1997. – 2009.)
paragraph_text: U lipnju 2000. sastav se ponovno okupio da bi otišao na manju europsku turneju. Na koncertima te turneje izvodio je sedam novih pjesama;<ref> Sandoval je u to vrijeme izjavila da su te pjesme napisane i snimljene za četvrti studijski album Mazzy Stara koji je skupina namjeravala samostalno objaviti. Međutim, taj album ipak nije objavljen jer je iste godine Sandoval s Colmom Ó Cíosóigom (bivšim članom My Bloody Valentinea) osnovala skupinu Hope Sandoval & the Warm Inventions. U listopadu 2000. taj je sastav objavio prvi EP, At the Doorway Again, a godinu dana poslije objavljen je i prvi studijski album, Bavarian Fruit Bread. Sandoval je u to vrijeme također pjevala na pjesmama drugih izvođača, među kojima su Air i Death in Vegas.